Komission asetus (EY) N:o 2351/2001, annettu 30 päivänä marraskuuta 2001, neuvoston asetuksen (EY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta annetun asetuksen (EY) N:o 896/2001 muuttamisesta



Virallinen lehti nro L 315 , 01/12/2001 s. 0046 - 0046



Komission asetus (EY) N:o 2351/2001, annettu 30 päivänä marraskuuta 2001, neuvoston asetuksen (EY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta annetun asetuksen (EY) N:o 896/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ja erityisesti sen 20 artiklan, sekä katsoo seuraavaa: (1) Komission asetuksessa (EY) N:o 896/2001(3), sellaisena kuin se on muutettuna asetuksella (EY) N:o 1613/2001(4), vahvistetaan asetuksen (ETY) N:o 404/93 soveltamista koskevat yksityiskohtaiset säännöt, joita sovelletaan 1 päivästä heinäkuuta 2001 alkaen viimeksi mainitun asetuksen 18 artiklan 1 kohdassa säädettyjen tuontitariffikiintiöiden hallinnointia varten. (2) Asetuksen (EY) N:o 896/2001 4 artiklan 1 kohta, joka koskee perinteisten A/B-toimijoiden viitemäärän vahvistamistapaa, sisältää viittauksia 1 päivän heinäkuuta 1993 ja 31 päivän joulukuuta 1998 välisenä aikana sovelletun asetuksen (ETY) N:o 404/93 alkuperäisen version eräisiin säännöksiin. Näiden viittausten, jotka on tehty sittemmin muutettuun lainsäädäntöön, ymmärtämisen helpottamiseksi vaikuttaa perustellulta hyväksyä tietyt selventämistä koskevat pyynnöt ja havainnollistaa kyseisen säännöksen soveltamista. Mainitun 4 artiklan 1 kohdan säännöksen selvennys ei kuitenkaan muuta millään tavoin perinteisen A/B-toimijoiden viitemäärän vahvistamistapaa. (3) Asetuksen (EY) N:o 896/2001 7 artiklan 2 kohdassa määritellään todisteasiakirjat, jotka ei-perinteisen toimijan on toimitettava toimivaltaiselle viranomaiselle rekisteröintiään varten. Tuontitodisteita koskevaa säännöstä olisi mukautettava teknisesti poistamalla siitä maininta asianmukaisten tulliasiakirjojen esittämisestä, koska tuonti edellyttää joka tapauksessa tuontitodistuksen esittämistä. (4) Lisäksi on syytä korjata mainitun asetuksen tiettyjen säännösten englanninkielistä toisintoa. (5) Tässä asetuksessa säädetyt toimenpiteet ovat banaanien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 896/2001 seuraavasti: 1) Lisätään 4 artiklan 1 kohtaan toinen alakohta seuraavasti: "Edellisen alakohdan soveltamiseksi toimivaltaiset viranomaiset ottavat huomioon yksinomaan ensisijaisen tuonnin, jota on viitekauden aikana harjoitettu kolmansien maiden ja/tai ei-perinteisten AKT-banaanien kaupan pitämisestä saatujen viitemäärien perusteella." 2) Korvataan 7 artiklan 2 kohdan b alakohta seuraavasti: "b) todiste banaanien tuonnista esittämällä käytetyt tuontitodistukset, sekä". 2 artikla Koskee ainoastaan englanninkielistä toisintoa. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä marraskuuta 2001. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 31, 2.2.2001, s. 2. (3) EYVL L 126, 8.5.2001, s. 6. (4) EYVL L 214, 8.8.2001, s. 19.